पोखरा, १२ भदौ। एपी-१ टेलिभिजनले आयोजना गरेको रियालिटी शोमा उत्कृष्ट चारभित्र पर्न सफल बुद्ध लामा पोखराका गौरव भएको भन्दै उनलाई जिताउन अभियान थालिएको छ ।
त्रिवेणी संगीतालयद्वारा पोखरामा सोमबार आयोजित कार्यक्रममा बोल्ने वक्ताले लामालाई जिताउन सबैलाई आग्रहसमेत गरे ।
कलाकार लामा सानै उमेरदेखि संगीत क्षेत्रमा लागेको र आफ्नै क्षमताले उक्त कार्यक्रममा उत्कृष्ट रहेको सहभागीले उल्लेख गरे। संगीत क्षेत्रमा पुर्‍याएको योगदानको कदर गर्दै उनलाई साथ दिनुपर्नेमा सबैको जोड थियो।
त्रिवेणी संगीतालयका वरिष्ठ संगीत प्रशिक्षक नवराज बरालको अध्यक्षतामा भएको कार्यक्रममा गीतकार मन क्षेत्रीले स्वागत मन्तव्य राखेका थिए भने सञ्चालन गायक तथा सञ्चारकर्मी सन्तोष बस्यालले गरेका थिए।